31980R3395
L 357/53
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3395/80 НА СЪВЕТА
от 8 декември 1980 година
за сключване на Допълнителен протокол към Споразумението между Европейската икономическа общност и Република Исландия вследствие на присъединяването на Република Гърция към Общността
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид препоръката на Комисията,
като има предвид, че е необходимо да се одобри Допълнителният протокол към Споразумението между Европейската икономическа общност и Република Исландия (1), подписано в Брюксел на 22 юли 1972 г., като се съобрази с присъединяването на Република Гърция в Общността,
ПРИЕ НАСТОЯЩИЯ РЕГЛАМЕНТ:
Член 1
Допълнителният протокол към Споразумението между Европейската икономическа общност и Република Исландия вследствие приемането на Република Гърция в Общността се одобрява по този начин от страна на Общността.
Текстът на протокола е приложен към настоящия регламент.
Член 2
Председателят на Съвета извършва нотифицирането в съответствие с член 12 от Допълнителния протокол (2).
Член 3
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 декември 1980 година.